**«Дьоһуннааҕыкэпсэтии»:** V, VI, VII кылаас үөрэнээччилэригэр аналлаах.

**Дьарык тиэмэтэ:** «Крым – мин таптыыр кыраайым»

**Ыытыллар кэмэ:** Кулун тутар 20 күнэ 2023 сыл

**Сыала-соруга**: Крым Арассыыйа төрүт сирэ буоларын история нөҥүө билиһиннэрии; Крым Арассыыйаҕа төннүүтүн биричиинэтин уонна историческай суолтатын өйдөтүү;

**Үөрэтэр сыаннаһа**: олох, киһи бырааба көҥүлэ, патриотизм, историческай өйдөбүл, көлүөнэ утума.

**Ыытыллар бириэмэтэ**: 30 мүнүүтэ

**Дьарык хаамыыта**: кэпсэтии, мультимедийнэй матырыйаалларга олоҕуран бииргэ үлэлээһин.

*“Артек” лааҕырга сылдьыбыт үөрэнээччини эбэтэр улахан киһини кылаас чааһыгар ыҥырарга сүбэлиибит. “Кэскил” оҕо кыһата Арассыыйа үрдүнэн “Пригласи артековца на классный час” диэн ааксыйаны саҕалыыр. Артековец кыттыылаах кылаас чааһын хаартыскаларын уонна видеоларын* *keskilpress@mail.ru* *почтаҕа ыытаргытыгар көрдөһөбүт.*

**Дьарык тутулун сценарийа**

**I чааһа. БИЛСИҺИИ**

*Кэпсэтии ханнык тиэмэҕэ барарын билсиһии.*

*(9мүн.)*

**УЧУУТАЛ:** Үтүө күнүнэн, оҕолор! Бүгүн биһиги историческай суолталаах түгэн туһунан кэпсэтиэхпит. Ол түгэнинэн буолар Крым сирэ Арассыыйаҕа төннүүтэ буолар. Бу туһунан тугу билэҕитий? Хас сыллаахха холбоһуу буолбутай?

*(Оҕолор эппиэттииллэр)*

**УЧУУТАЛ**: Саамай сөп! 2014 сыл кулун тутар 18 күнүгэр биһиги Крым Өрөспүүбүлүкэтэ уонна бэдэрээлинэй суолталаах Севастополь куорат Арассыыйа састаабыгар киирэрин туһунан дуогабар түһэрсиллибитэ.

Россияҕа Крым суолтатын туһунан 1974 сыллаахха “Артек” лааҕырга сынньаммыт пионер, билигин общественнай деятель, историк Афанасий Васильевич Мигалкин кэпсиирин истиэххэйиҥ.

*Видео. Афанасий Васильевич Мигалкин.*

*(7 мүн.)*

**УЧУУТАЛ**: Россияҕа Крым туох суолталаах эбитий? Аҕа Дойду Улуу сэриитигэр саха буойуттара Крымы көмүскээбиттэрин туһунан историк санаатын иһиттибит. Манна өссө чопчулаан Крымҥа Севастополь куоракка “Якутская” уулусса баар эбит.

**II чааһа. ДЬАРЫК СҮРҮН ЧААҺА.**

*(19 мүн.)*

**УЧУУТАЛ**: Афанасий Васильевич оҕо сааһын умнуллубат түгэнин туһунан ахтан ааста. Кини ханнык лааҕырга сылдьыбыт эбитий? “Артек” туһунан тугу билэҕит?

*(Оҕолор эппиэттииллэр)*

**УЧУУТАЛ**: “Артек” сүүсчэкэ сыл анараа өтүгэр балаакканан сытар лааҕыр этэ, онтон билигин Оҕо киинэ 400-чэкэ тутуулаах, тоҕус лааҕырдаах, оскуолалаах, биэс музейдаах, спортивнай комплекстаах, алта остолобуойдаах, бэйэтэ автопарктаах, уон биэс спортивнай площадкалаах, морской портаах, скалодромнаах уонна Артек-арена диэн концертнай комплекстаах. Крым Арассыыйа састаабыгар төннүбүтүн кэнниттэн сыл аайы Саха сирин бастыҥ оҕолоро “Артекка” баран сынньанан, үөрэнэн, сайдан кэлэллэр. Билигин араас көлүөнэ артековецтарын санааларын истиэххэйиҥ.

*Видео. Араас көлүөнэ артековецтара.*

*(6 мүн.)*

**УЧУУТАЛ**: Видеону көрөн баран эһиэхэ туох санаа үөскээтэ?

*(Оҕолор эппиэттииллэр)*

**УЧУУТАЛ**: “Артекка” барар туһуттан үөрэхпитигэр кыһаллыахтаахпыт, олимпиадаларга, куонкурустарга, кэмпириэнсийэлэргэ кыттан ситиһиилэннэхтээхпит. (*Презентацияҕа “Артек” сайта уонна ВКонтакте страницата көстөр).* Эһиги бу саайтарга киирэн лааҕыр олоҕун, сайаапканы хайдах толорор туһунан сиһилии билсиэххитин сөп. Ону таһынан, ыытыллар куонкурустарга кыттан бэйэҕитин холонон көрүөххүтүн сөп.

**УЧУУТАЛ**: Билиги уруһуйдуохха. Уруһуйбут тиэмэтэ – “Крым – мин харахпынан”

*(Оҕолор уруһуйдууллар)*

**III чааһа. ТҮМҮК**

*(2 мүн.)*

**УЧУУТАЛ**: Маладьыастар, олус үчүгэйдик уруһуйдаабыккыт. Бу дьарыктан туох саҥаны биллигит?

*(Оҕолор эппиэттииллэр)*

**УЧУУТАЛ**: “Артек” эһигини кэтэһэр. Үөрэххитигэр кыһаллыҥ, олипиадаларга, куонкурустарга, кэмпириэнсийэлэргэ ситиһиилээхтик кыттыҥ!

Крым туһунан дьиэҕитигэр, чугас дьонноргутугар кэпсии, билиһиннэрэ таарыйа остуол оонньуутун оонньуоххутун сөп.

*(Оонньуу макетын шаблонун көрдөрөр)*